由黃子華、佘詩曼主演的賀歲片《棟篤特工》，上畫4日已大收2,000萬，徹徹底底為子華的「票房毒藥」封號除名。為隆重其事，昨晚兩位便聯同一眾幕後製作團隊齊齊開Live同大家傾偈，期間更無意中爆出大大小小的製作秘聞，樣樣都過癮有趣，而家就同大家結集其中10大。
昨晚大家不停傾如果過4,000萬要點，過5,000萬又要點，好有創意。
03. 阿佘角色本來係忍者？
現在大家睇到的劇情，阿佘在戲中是飾演由女警爬升至保安局長的Madam，但原來本身的劇本初稿，係要阿佘飾演一名忍者。雖然在Live中幾位爆完呢個驚天秘聞後一味大笑冇再講落去，但成件事就更添幾分懸疑，好想知到底劇本最初係想搞乜。
現在戲中連同一眾KOL及YouTuber，有多達40位串星貫穿，子華要多謝監製陳穎倫一手包辦所有聯絡，連許冠文、譚詠麟、鄭秀文、楊千嬅都俾佢搵到。其實子華都有出過力，經佢出手的有兩位，分別係白只同蘇施黃，「本來想叫蘇施黃做吳君如其中一隻麻雀腳，但佢就冇興趣。」結果邀請兩位，最終得白只到場，成功率係50%。
今次為子華成功脫毒的導演叫張家傑，原來佢同子華都有淵源，早在拍《一蚊雞保鑣》時已擔任第二副導，即係今次齊齊脫毒。值得一提，當時做《一蚊雞保鑣》第一副導的叫陸劍青，即係現時香港華語片票房冠軍《寒戰II》的導演之一。